open-index/open-wikipedia-markdown huggingface dataset:
Sagas of Iceland – The History of the Vikings Volume I

**Sagas of Iceland -The History of The Vikings volume I** on saksalaisen power metal -yhtyeen Rebellionin  levy, joka julkaistiin 30. toukokuuta 2005.  

Konseptialbumi on ensimmäinen osa kolme albumia käsittävää trilogiaa, jonka teemana on viikinkien historia. Sanoituksien innoittajana ovat muinaiset norjalaiset saagat ja muut tarinat, kuten Adam von Bremenin kirkon historia. Levyllä Gerd Lücking korvasi rummuissa yhtyeestä lähteneen Randy Blackin. Levyn on tuottanut ja miksannut Uwe Lulis. Kansitaiteen on tehnyt Thomas Eberhart.    

## Kappaleet
#In Memorandum Lindisfarnae (1:45) 
#Ynglinga Saga (To Odin We Call) (7:12) 
#The Sons of the Dragon Slayer (Blood Eagle) (4:21) 
#Ragnhild's Dream (4:33) 
#Harald Harfager (6:36) 
#Eric the Red (5:57) 
#Freedom (The Saga of Gang Hrolf) (4:48) 
#Treason (5:28) 
#Sword in the Storm (The Saga of Earl Hakon, Protector of Norway) (5:02) 
#Blood Rains (The Saga of King Olaf Trygvason) (4:27) 
#Ruling the Waves (5:01) 
#Canute the Great (The King of Danish Pride) (4:03) 
#Harald Hadrade (4:19)

## Kokoonpano
* Michael Seifert  (laulaja)
* Uwe Lulis (kitara)
* Björn Eilen (kitara)
* Tomi Göttlich (bassokitara)
* Gerd Lücking (rummut)

## Arvostelut
* Imperiumi: 6½/10

## Lähteet

## Aiheesta muualla
* 
*
Pekka Kivekäs

**Pekka Kivekäs** (s. 21. huhtikuuta 1937 Kemi) on suomalainen lehtori ja virsirunoilija. 

Nykyisessä Suomen evankelis-luterilaisen kirkon virsikirjassa on viisi hänen kirjoittamaansa virttä. Tämän lisäksi hän oli nykyisen virsikirjan virsikirjakomitean runoilija-avustajana ja osallistui siten monien virsien muokkaamiseen. Kivekäs oli jäsenenä Ruotsin kirkon virsikirjan suomennostyöryhmän runoilijajäsenenä vuosina 1994–2000, ja hän on kääntänyt tai muokannut 183 virttä Ruotsin kirkon suomenkieliseen virsikirjaan.

Kivekäs on ollut myös jäsenenä toimituskunnissa, jotka ovat valmistelleet ja julkaisseet kaksi kokoelmaa uusia virsiä *(Uusia virsiä 2008* ja *Uusia virsiä 2009*). Molemmissa kokoelmissa on hänen kirjoittamiaan tai kääntämiään virsiä.
Opetusuransa Kivekäs teki vantaalaisessa Simonkylän koulussa ja lukiossa, jossa hän toimi vuosituhannen vaihteeseen saakka uskonnon lehtorina ja opinto-ohjaajana.

Pekka Kivekäs sai Suomen evankelis-luterilaisen kirkon vuoden 2019 Kirkon kulttuuripalkinnon yhdessä kuvataiteilija Annukka Laineen kanssa.

Pekka Kivekkään kirjoittamat virret Suomen evankelis-luterilaisen kirkon virsikirjassa:

* 55ː1–2, 4–6 "Jäi taakse vuori kirkastuksen"
* 175 "Seurakunta koolla on"
* 417 "Jeesus, askeleesi"
* 591 "Uudet taivaat, uudet maan"
* 961 "Laulan, koska herätit minut kuolemasta"

## Lähteet
Monterey Jack

**Monterey Jack**, lyhennettynä **Jack**, on valkoinen ja puolikova lehmänmaidosta valmistettu yhdysvaltalainen juusto. Se on tunnettu miedosta aromista ja lievästä makeudesta. 

## Alkuperä

Varhaiset tiedot Monterey Jack -juuston alkuperästä pohjautuvat 1700-luvun Montereyn alueen fransiskaanimunkkien valmistamista juustoista. Nimen *Jack*-osa on peräisin kalifornialaiselta liikemieheltä David Jackilta, joka myi juustoa tuotenimellä Jack's Cheese. Myös liikemies Andrew Moleran meijerin valmistama Monterey Jack oli suosittua Kalifornian Big Surin alueella.

## Käyttö
Miedon aromin ja hyvän sulamislaadun vuoksi Monterey Jack -juustoa käytetään burritoissa, pizzoissa ja grillatuissa juustovoileivissä. Se soveltuu migreenistä kärsiville, koska mahdollista päänsärkyä aiheuttavan tyramiinin määrä on pieni.

## Muunnelmat
Tunnettuja Monterey Jack -juuston muunnelmia ovat esimerkiksi Dry Jack- ja Pepper Jack -juustot, joista Pepper Jack sisältää chiliä, paprikaa ja rosmariinia. Dry Jack on kovetettua juustoa.

## Lähteet
Tuomo Nikkola

**Tuomo Nikkola** (14. kesäkuuta 1947 Raudaskylä, Ylivieska) on suomalainen kanttoriurkuri, musiikin ja yksinlaulun opettaja. Hän on saanut kirkon sävellyspalkinnon vuosina 1983 ja 1990. Useita hänen sävellyksiään päätyi virsikirjaan. Niistä suurin osa on virsikirjan Jumalanpalvelus-liitteessä.

Ylioppilaskirjoitusten jälkeen Nikkola oli vuoden väliaikaisena kansakoulun opettajana Haapavedellä. Sibelius-Akatemiasta Nikkola valmistui diplomilaulajaksi, ylemmäksi kanttori-urkuriksi ja laulunopettajaksi. Musikinopettajaksi valmistumisen jälkeen hän oli vuosina 1975–1977 laulunlehtorina Lapin musiikkiopistossa Rovaniemellä ja tämän jälkeen Ylivieskan seurakunnan kanttorina 1977–1980 ja Kiimingin seurakunnan kanttorina 1980–1989. Nikkola siirtyi syksyllä 1989 Oulun konservatorion kirkkomusiikkiosaston
lehtorin ja erityisaineiden virkaan ja hän toimi myös osastonjohtajana vuodesta 1996 alkaen. 

## Lähteet
Juhani Haapasalo

**Juhani Haapasalo** (s. 1950) on suomalainen säveltäjä ja liturgisen soiton lehtori. Useita hänen sävellyksiään on päätynyt virsikirjaan, joista kaikki on virsikirjan Jumalanpalvelus-liitteessä.

## Lähteet
Kirsi Ukkonen

**Kirsi Ukkonen (o.s. Virtanen)** (s. 19. heinäkuuta 1966) on uransa lopettanut suomalainen pesäpalloilija. Ukkonen debytoi Ikaalisten Tarmon joukkueessa kaudella 1983. Hän pelasi koko 14-vuotisen uransa Tarmon riveissä voittaen neljä kultaa, yhden hopeamitalin ja kaksi pronssia. 256 pelatun ottelun saldo oli 193 lyötyä ja 276 tuotua juoksua sekä 1061 kärkilyöntiä.

Ukkonen pelasi kahdesti Itä-Länsi ottelussa ja kerran Liitto-Lehdistö ottelussa.

## Saavutukset
### Pelaajana
* 3 SM-kultaa: 1985, 1986, 1987
* 1 SM-hopea: 1984
* 2 SM-pronssia: 1989, 1990
* 2 Itä–Länsi-ottelua: 1985, 1987
* 1 Liitto–Lehdistö-ottelu: 1987

## Lähteet
Johann Schop

**Johann Schop** (noin 1590 Hampuri – 1667 Hampuri) oli saksalainen viulisti ja säveltäjä, joka toimi hovimuusikkona ja kapellimestarina Wolfenbüttelissa, Kööpenhaminassa ja Hampurissa. 

## Elämä ja työ
Vuonna 1614 Schopista tuli Wolfenbüttelin hovikapellin muusikko. Hän soitti viulua, luuttua, trumpettia ja sinkkiä. Vuonna 1615 hän siirtyi Kööpenhaminaan, kuningas Kristian IV hoviin muusikoksi, mutta joutui 1619 lähtemään sieltä ruton leviämistä pakoon. Hän toimi Iburgissa ja palasi takaisin Hampuriin, kaupungin raadin muusikoksi 1621 ja työskenteli myöhemmin Hampurin Jacobn kirkon urkurina. Hän matkusti Heinrich Schützin kanssa 1634 Kööpenhaminaan kruununprinssi Kristianin häihin, ja häntä yritettiin saada jäämään Kööpenhaminan hoviin, mutta yritys ei onnistunut, vaan hän jatkoi työtään Hampurissa kuolemaansa saakka.  

Schop oli ensimmäisiä laajasti tunnettuja viuluvirtuooseja. Hän oli paljon käytetty ja hyvin palkattu viulusolisti. Hän oli myös säveltäjä. Hän sävelsi lukuisia konserttoja ja etenkin hänen hengelliset konserttonsa olivat suosittuja. Hän kirjoitti myös yksinkertaisia virsikoraaleja, etenkin virsirunoilija Johann Ristin kirjoittamiin virsiin. Niistä tunnetuimpia ovat teksteihin *Werde munter, mein Gemüthe* ja *Wach auf, mein Geist, erhebe dich* (*O Ewigkeit, du Donnerwort*) tehdyt sävelmät. Johann Sebastian Bach on käyttänyt Schopin koraaleja lukuisissa kantaateissaan ja urkuteoksissaan. Niistä tunnetuin on kenties kantaaii BWV 147 *Herz und Mund und Tat und Leben* 

Scheinin koraali Johan Ristin virteen *Werde munter, mein Gemüthe* on Suomen ev. lut.kirkon virsikirjassa yhteensä 17 virren tai kirkollisten toimitusten laulun sävelmänä. Usein se liitetään Martin Opitzin virteen ”*Kristus, valo valkeuden*” (virsi 536). Se on myös Ruotsin kirkon virsikirjassa viiden virren sävelmänä, joista yhdessä virressä, virsi 194 *Onni, riemu, Jeesus, anna* on Johann Ristin kirjoittama teksi *"Hilf, Herr Jesu, lass gelingen, dad neue Jahr gehr an"* Pekka Kivekkään käännöksenä.

## Lähteet
Boën-sur-Lignon

**Boën-sur-Lignon** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee Lignon du Forez-joen varrella, joka on Loiren sivujoki.

Kunnan nähtävyyksiä on 1700-luvulta peräisin oleva linna *Château de Chabert*, jossa toimii nykyään Forezin seudun viiniviljelymuseo *Musée des Vignerons du Forez*.

## Lähteet

## Aiheesta muualla
LP (Elias Gouldin albumi)

**LP** on suomalaisen laulaja-lauluntekijä Elias Gouldin 7. kesäkuuta 2019 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan 19. sijalle.

Albumi oli kesäkuussa viikolla 25 Radio Helsingin viikon albumina.

## Kappaleet

## Lähteet

## Aiheesta muualla
* ''LP''-albumi Discogs-sivustolla
Savonlinnan pääterveysasema

**Savonlinnan pääterveysasema** on Savonlinnaassa toimiva julkisen palvelun terveysasema. Se on avoinna arkisin kello 7.30-15.30. Terveyspalvelujen tuottamisesta vastaa vuonna 2007 perustettu Itä-Savon sairaanhoitopiirin kuntayhtymä (Sosteri).

Terveysaseman aukioloaikojen ulkopuolella eli iltaisin, öisin ja viikonloppuisin Savonlinnassa voi hakeutua kiireellisistä hoitoa tarvitessaan  Savonlinnan keskussairaalan Päivystyspoliklinikalle (Keskussairaalantie 6, Savonlinna). 
 
Savonlinnan pääterveysasemalle on vuodesta 2017 lähtien suunniteltu uudistiloja, jotka sijaitsisivat Savonlinnan keskussairaalan yhteydessä. Uuden keskussairaalan länsipäätyyn liittyvän pääterveysaseman rakentaminen on suunniteltu alkavaksi syksyllä 2019. Uudisrakennuksen kustannusarvio on 20,5 miljoonaa euroa ja sen valmistumista odotellaan vuoden 2021 aikana.

## Lähteet

## Aiheesta muualla
*Savonlinnan pääterveysaseman opaskartta  (sosteri.fi)
Rullalautailu kesäolympialaisissa 2020 – naisten katukilpailu

**Naisten rullalautailun katukilpailu [[Kesäolympialaiset 2020|Tokion 2020 kesäolympialaisissa]]** kilpailtiin 26. heinäkuuta 2021 Ariake Urban Sports Parkissa, Tokiossa. Kilpailuun osallistui 20 urheilijaa.

## Karsinnat
Olympiaturnaukseen pääsi 20 urheilijaa. Yksi paikka oli varattu isäntämaa Japanille. Kolme paikkaa jaettiin maailmanmestaruuskilpailujen 2020 perusteella. Loput 16 paikkaa jaettiin rankingien perusteella. Rankingit julkaistiin 30. kesäkuuta 2021. Yhdestä maasta sai osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021.

## Lähteet
Minna Vienola

**Minna Vienola (o.s. Marjamäki)** (s. 8. toukokuuta 1969) on uransa lopettanut suomalainen pesäpalloilija. Vienola debytoi naisten SM-sarjassa kaudella 1983 Ikaalisten Tarmon riveissä. Hän edusti Tarmoa yhtäjaksoisesti vuoteen 1990 ja siirtyi sitten vuodeksi Hyvinkään Tahkoon. Hyvinkäältä hän palasi vuoden jälkeen vielä yhdeksi vuodeksi Ikaalisiin ennen siirtymistään kaudelle 1993 Ylihärmän Junkkareihin. Siellä hän pelasi Superpesistä yhtäjaksoisesti vuoteen 1998 asti ennen lopettamistaan. Vienola teki paluun Ylihärmän joukkueeseen kaudelle 2006 jonka jälkeen lopetti pelaajauransa toistamiseen.

Minna Vienola pelasi SM-sarjassa ja Superpesiksessä kaikkiaan 346 ottelua, joissa syntyi 663 lyötyä ja 293 tuotua juoksua. Sisäpelissä hänen roolinsa oli nimenomaan vaihto- ja kotiutuslyöjä. Ulkopelissä Vienola toimi uransa alkuvuosina Tarmossa lukkarina.

Pesispörssissä Vienola löytyy 2047.3 pisteellä sijalta kuusi.

Vienola valittiin seitsemän kertaa Itä-Länsi otteluun ja kuudesti Liitto-Lehdistö otteluun.

## Saavutukset
### Pelaajana
* 4 SM-kultaa: 1985, 1986, 1987, 1991
* 1 SM-hopea: 1984
* 2 SM-pronssia: 1989, 1990
* 7 Itä–Länsi-ottelua: 1985, 1968, 1987, 1989, 1990, 1993, 1994
* 6 Liitto–Lehdistö-ottelua: 1984–1988, 1990

## Lähteet
Rullalautailu kesäolympialaisissa 2020 – miesten puistokilpailu

**Miesten rullalautailun puistokilpailu [[Kesäolympialaiset 2020|Tokion 2020 kesäolympialaisissa]]** kilpaillaan 5. elokuuta Ariake Urban Sports Parkissa, Tokiossa. Kilpailuun osallistuu 20 urheilijaa.

## Karsinnat
Olympiaturnaukseen pääsee 20 urheilijaa. Yksi paikka on varattu isäntämaa Japanille. Kolme paikkaa jaetaan maailmanmestaruuskilpailujen 2020 perusteella. Loput 16 paikkaa jaetaan rankingien perusteella. Rankingit julkaistaan 30. kesäkuuta 2021. Yhdestä maasta saa osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021.

## Lähteet
Pihalla

**Pihalla** voi tarkoittaa ainakin seuraavia:

* *[[Pihalla (vuoden 2009 elokuva)|Pihalla]]*, vuonna 2009 ensi-iltansa saanut suomalainen elokuva
* *[[Pihalla (vuoden 2017 elokuva)|Pihalla]]*, vuonna 2017 ensi-iltansa saanut suomalainen elokuva
Kia Optima

**Kia Optima** on Kia Motorsin vuodesta 2000 lähtien valmistama ylemmän keskiluokan automalli, joka korvasi Kia Clarusin. Sen kahta ensimmäistä sukupolvea myytiin Euroopassa ja Kanadassa nimellä **Kia Magentis**.

## Kia Optima MS (2000–2006)

Ensimmäisen sukupolven Optima oli uudelleennimetty Hyundai Sonata, ja autot erosivat toisistaan lähinnä erilaisen keulailmeen osalta. Malli tuli myyntiin Euroopassa vuonna 2002 **Kia Magentis** -nimisenä.

Vuonna 2002 Optima sai uudenmalliset ajovalot ja etusäleikön. 

## Kia Optima MG (2005–2010)

Toisen sukupolven mallia myytiin Optimana ainoastaan Yhdysvalloissa ja Malesiassa. Useimmilla markkina-alueilla nimenä oli **Kia Magentis**, kotimaassaan Etelä-Koreassa auto tunnettiin nimellä **Kia Lotze**. Uusi malli erosi edeltäjäänsä enemmän sisarmallistaan Hyundai Sonatasta.

Vuoden 2006 Euro NCAP -kolaritestistä Magentis sai tulokseksi neljä tähteä viidestä.

New Yorkin autonäyttelyssä keväällä 2008 esiteltiin kasvojenkohotuksen kokenut Optima. Keulan ilme muuttui uudelleenmuotoiltujen ajovalojen ja aiempaa leveämmän etusäleikön myötä. Peräosan uudistukset olivat vähäisempiä, vaikka takavalot muuttuivatkin hieman. 

## Kia Optima TF (2010–2015)

Kolmannen sukupolven Optima esiteltiin New Yorkin autonäyttelyssä keväällä 2010. Magentis-nimi hävisi markkinoilta, mutta Etelä-Koreassa ja Kiinassa mallia myytiin nimellä **Kia K5**.

New Yorkin autonäyttelyssä keväällä 2013 esiteltiin kevyen kasvojenkohotuksen kokenut Optima, jonka etu- ja takapuskureihin tehtiin pieniä muutoksia. 

## Kia Optima JF (2015–2020)

Neljännen sukupolven Optima tuli markkinoille vuonna 2015. Geneven autonäyttelyssä keväällä 2016 esiteltiin sedanin rinnalle ensimmäistä kertaa myös Sportswagon-farmarimalli.

Vuoden 2015 Euro NCAP -kolaritestistä Optima sai tulokseksi täydet viisi tähteä.

Geneven autonäyttelyssä keväällä 2018 esiteltiin kasvojenkohotuksen kokenut Optima. Suurimmat muutokset tehtiin etupuskuriin ja -säleikköön, lisäksi sedan sai myös uudenmallisen takapuskurin. Sisällä ohjauspyörä oli uusi. Uusina moottoreina olivat turboahdettu 1,6-litrainen (178&nbsp;hv) bensiinimoottori sekä 1,6-litrainen (134&nbsp;hv) dieselmoottori, joka korvasi aiemman 1,7-litraisen dieselin. 

## Lähteet

## Aiheesta muualla
Pihalla (vuoden 2017 elokuva)

**Pihalla** on suomalainen indie-elokuva, joka on ohjaaja Nils-Erik Ekblomin esikoisohjaus. Elokuvan pääosissa näyttelevät Mikko Kauppila ja Valtteri Lehtinen. Elokuva kertoo lukioikäisestä Mikusta (es. Kauppila), joka rajujen kotibileiden jälkeen joutuu lähtemään vanhempiensa kanssa perheen mökille kesänviettoon. Mökkinaapuri Elias (es. Lehtinen) herättää Mikun kamppailuun seksuaali-identiteetistään ja lopulta parin välille syntyy kesäromanssi.

Elokuva esitettiin vuosien 2017–2018 aikana 16:lla eri elokuvafestivaalilla ympäri maailmaa, muun muassa Yhdysvalloissa, Australiassa, Etelä-Afrikassa, Ranskassa ja Kanadassa. Suomessa elokuva sai elokuvateatteriensi-iltansa 30. marraskuuta 2018.

Elokuvan esitysoikeudet on myyty yli 10 maahan, muun muassa Saksaan, Ranskaan, Yhdysvaltoihin, Britanniaan ja Ruotsiin. Elokuva oli lähellä saada jakelusopimus myös Kiinaan ja Taiwaniin, mutta elokuvasta internetissä levinnyt kiinaksi tekstitetty piraattiversio kariutti sopimuksen synnyn.

## Näyttelijät

## Arvostelut
* Episodi: 
* Film-O-Holic.com: 
* Helsingin Sanomat: 
* Loukko: 
* Me Naiset: 

## Lähteet

## Aiheesta muualla
* Elokuvan traileri YouTubessa
* Elokuvan Facebook-sivu
Hyundai Veloster

**Hyundai Veloster** on Hyundain vuodesta 2011 lähtien valmistama coupé-korinen automalli, joka korvasi vuonna 2008 mallistosta poistuneen Hyundai Coupén. Mallissa on erikoinen 2+1-oviratkaisu; etumatkustajan puolella on takaovi, kun taas kuljettajan puolelta se puuttuu.

## Hyundai Veloster FS (2011–2017)

Ensimmäisen sukupolven Veloster esiteltiin Detroitin autonäyttelyssä tammikuussa 2011. Se perustuu samalle pohjalevylle kuin esimerkiksi Hyundai i20 ja Kia Rio.

Vuoden 2011 Euro NCAP -kolaritestistä Veloster sai tulokseksi täydet viisi tähteä.

Velosterissa on suorasuihkutteinen 1,6-litrainen bensiinimoottori, joka oli aluksi saatavana ainoastaan vapaasti hengittävänä 140-hevosvoimaisena versiona. Syksyllä 2012 tuli saataville myös turboahdettu versio teholtaan 186 hevosvoimaa. Pohjois-Amerikan markkinoilla myydyissä malleissa turbomoottorin teho oli nostettu 204 hevosvoimaan. 

## Hyundai Veloster JS (2017–)

Toisen sukupolven Veloster esiteltiin Detroitin autonäyttelyssä tammikuussa 2018 urheilullisimpana N-versiona.

Moottorivaihtoehtoina ovat vapaasti hengittävä 2,0-litrainen (149&nbsp;hv) sekä turboahdetut 1,4- (140&nbsp;hv), 1,6- (204&nbsp;hv) ja 2,0-litraiset (250/275&nbsp;hv) bensiinimoottorit. 2,0-litrainen turbomoottori on saatavana ainoastaan Veloster N -malliin, jonka Performance-versiossa teho on nostettu 275 hevosvoimaan.
 

## Lähteet

## Aiheesta muualla
Kia KX3

**Kia KX3** on Kia Motorsin vuodesta 2015 lähtien Kiinan markkinoille valmistama pieni crossover-tyyppinen automalli.

## Kia KX3 I (2015–2019)

KX3 esiteltiin konseptiautona Kantonin autonäyttelyssä syksyllä 2014. Tuotantoversio tuli markkinoille seuraavana vuonna. Se perustuu samalle pohjalevylle kuin Hyundai ix25.
Chengdun autonäyttelyssä syksyllä 2016 esiteltiin kasvojenkohotuksen kokenut KX3. Uudistuksessa se sai uudet puskurit ja aiempaa suuremman etusäleikön.

Toisen kasvojenkohotuksen kokenut malli esiteltiin Chengdun autonäyttelyssä syksyllä 2018. Muutokset kohdistuivat uudistettuun etusäleikköön ja takapuskuriin. 

## Kia KX3 II (2019–)

Toisen sukupolven KX3 esiteltiin Kantonin autonäyttelyssä marraskuussa 2019. Se on uudelleennimetty Kia Seltos, jota myydään muilla markkina-alueilla.

Moottorina autossa on 1,5-litrainen (113&nbsp;hv) bensiinimoottori. Voimansiirtona on kahdeksanportainen automaattivaihteisto. 

## Lähteet

## Aiheesta muualla
Hyundai ix25

**Hyundai ix25** on Hyundain vuodesta 2014 lähtien valmistama crossover-tyyppinen automalli, joka sijoittuu mallistossa pienemmän Konan ja suuremman Tucsonin väliin. Venäjällä ja Intiassa mallin nimenä on **Hyundai Creta**, Dominikaanisessa tasavallassa **Hyundai Cantus**. Autoa ei tuoda lainkaan Euroopan markkinoille Venäjää lukuun ottamatta.

## Hyundai ix25 GS (2014–)

Ensimmäisen sukupolven ix25 esiteltiin Chengdun autonäyttelyssä elokuussa 2014. Malli perustuu samalle pohjalevylle kuin Kia KX3. 

Moottorivalikoimassa ovat 1,4-, 1,6- ja 2,0-litraiset bensiinimoottorit sekä 1,4- ja 1,6-litraiset dieselmoottorit. Neliveto on valittavissa kahden suuremman bensiinimoottorin yhteyteen. Saatavilla olevat moottorit vaihtelevat markkina-alueesta riippuen. 

## Hyundai ix25 SU2 (2019–)

Toisen sukupolven ix25 esiteltiin Shanghain autonäyttelyssä huhtikuussa 2019. Edeltäjäänsä verrattuna se kasvoi 30 millimetriä pituudeltaan, 10 millimetriä leveydeltään ja 20 millimetriä akseliväliltään. Auto on kuitenkin seitsemän millimetriä aiempaa matalampi.

Moottorivalikoimassa ovat 1,4- ja 1,6-litraiset bensiinimoottorit. 

## Lähteet

## Aiheesta muualla
Yleisurheilu kesäolympialaisissa 2020 – miesten 200 m

**Miesten 200 metrin juoksussa [[Kesäolympialaiset 2020|Tokion kesäolympialaisissa 2020]]** kilpaillaan 3.–4. elokuuta 2021. 200 metrin juoksu kilpaillaan Uudella kansallisella stadionilla.

## Karsinnat

200 metrin juoksuun osallistuu 56 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 20,24 sekuntia. Jos 56 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.

### Olympiaturnaukseen osallistuvat urheilijat

## Aikataulu
1. kierros ja välierät kilpaillaan 3. elokuuta. Finaali kilpaillaan 4. elokuuta. Palkintojenjakotilaisuus on 6. elokuuta.

## Lähteet
The Crystal Ship

**The Crystal Ship** on yhdysvaltalaisen rockyhtyeen The Doorsin kappale yhtyeen esikoisalbumilta *[[The Doors (albumi)|The Doors]]* (1967). Kappale julkaistiin singlen ”Light My Fire” B-puolena. Jim Morrison teki kappaleen sen jälkeen, kun hän oli eronnut tyttöystävästään Mary Werbelow’sta vuoden 1965 kesällä. 

## Lähteet
Miklagard – The History of the Vikings Volume II

**Miklagard -The History of The Vikings volume II** on saksalaisen power metal -yhtyeen Rebellionin neljäs levy, joka julkaistiin 23. tammikuuta 2007. 

Konseptialbumi on toinen osa kolme albumia käsittävää trilogiaa, jonka teemana on viikinkien historia. Ensimmäisen levyn Islannin vesiltä siirrytään manner-Eurooppaan ja sanoitus kuvaa matkaa Skandinaviasta Miklagardiin (viikinkien nimitys Konstantinopolista). Levyllä kitaristi Simone Wenzel korvasi yhtyeestä lähteneen Björn Eilenin. Levyn tuottivat Uwe Lulis ja Gerd Lücking. 

## Kappaleet
#Vi Seglar Mot Miklagard (1:49)
#Sweden (4:23) 
#Free (5:04) 
#On the Edge of Life (6:00) 
#Ulfberth (4:42) 
#The Rus (4:07)
#Kiew (4:32) 
#Aifur (4:09) 
#Taste of Steel (3:27) 
#God of Thunder (5:23)
#Our Back to the Wind (5:26) 
#Miklagard (4:34) 
#The Uprising (7:07) 

## Kokoonpano
* Michael Seifert (laulaja)  (laulaja)
* Uwe Lulis (kitara)
* Simone Wenzel (kitara)
* Tomi Göttlich (bassokitara)
* Gerd Lücking (rummut)

## Lähteet

## Aiheesta muualla
* 
*
Haidian

**Haidian** (海淀区) on yksi Pekingin keskustan kaupunkipiireistä. Siellä on historiallisia rakennuksia, kuten keisarin kesäpalatsi, mutta kaupunkikuvaa hallitsevat koulutuslaitokset ja teknologiayritykset.

Vuonna 2021 piirissä oli 3&nbsp;130&nbsp;000 asukasta.

## Lähteet

## Aiheesta muualla
Arise: From Ginnungagap to Ragnarök – The History of the Vikings Volume III

**Arise: From Ginnungagap to Ragnarök - The History of the Vikings Volume III** on saksalaisen power metal -yhtyeen Rebellionin viides levy, joka julkaistiin 24. heinäkuuta 2009. 

Konseptialbumi on viimeinen osa kolme albumia käsittävää trilogiaa, jonka teemana on viikinkien historia. Levy on trilogian raskain ja aggressiivisin levy ja se kertoo viikinkien jumalista Odinista, Thorista ja Lokista sekä heihin liittyvistä myyteistä. Levyn tuotti Uwe Lulis ja kansitaiteen teki Ingo Römling. 

## Kappaleet
#War (3:53)
#Arise (4:39)
#Asgard (3:18)
#Odin (4:36)
#Runes (5:14)
#Bolverk (3:16)
#Thor (9:07)
#Evil (4:09)
#Loki (4:10)
#Prelude (3:41)
#Ragnarök (5:41)
#Einherjar (7:22)

## Kokoonpano
* Michael Seifert (laulaja)  (laulaja)
* Uwe Lulis (kitara)
* Simone Wenzel (kitara)
* Tomi Göttlich (bassokitara)
* Gerd Lücking (rummut)
* Malte Rathke / (kosketinsoittimet, kappale 7)

## Arvostelut
* Imperiumi: 6/10

## Lähteet

## Aiheesta muualla
* 
*
Stadio Luigi Ferraris

**Stadio Luigi Ferraris** on Italian Genovassa sijaitseva jalkapallostadion. Stadionia käyttävät kotikenttänään on genovalaiset jalkapalloseurat Genoa CFC ja UC Sampdoria. Stadion on avattu vuonna 1911 ja se rakennettiin lähes kokonaan uudelleen vuoden 1990 jalkapallon maailmanmestaruuskilpailuja varten. Stadionilla on pelattu MM-turnauksen otteluita myös vuonna 1934.

## Lähteet
Stadio Giuseppe Grezar

**Stadio Giuseppe Grezar** on Italian Triestessä sijaitseva urheilukenttä. Stadion avattiin vuonna 1932 ja siellä pelattiin yksi vuoden 1934 MM-turnauksen otteluista. Tuolloin stadion tunnettiin vielä nimellä Stadio Littorio. Se uudelleennimettiin vuonna 1967 Giuseppe Grezarin muistoksi. Hän oli triesteläisen US Triestina Calcion kasvatti ja siirtyi myöhemmin aikakauden huippujoukkue Torino FC:hen. Hän sai muun joukkueen mukana surmansa Supergan lento-onnettomuudessa 1949. Stadio Giuseppe Grezaria käytti kotikenttänään triesteläinen US Triestina Calcio. Vuonna 1992 uusi Stadio Nereo Rocco korvasi Stadio Giuseppe Grezarin Triestinan kotikenttänä. Vanhaa Giuseppe Grezar -stadionia ei purettu, vaan se muutettiin yleisurheilukäyttöön.

## Lähteet
Kangaslammin koulu

**Kangaslammin koulu** oli Varkauden itäosissa Kangaslammilla toimiva suomenkielinen alakoulu (luokka-asteet 1–6). Koulu osallistui muun muassa KiVa Koulu- ja Liikkuva koulu -hankkeisiin. Vuonna 2023 kyläkoulua kävi 12 oppilasta. Koulun rehtorina toimi Jari Laitinen. Varkauden kaupunki lakkautti koulun syyslukukaudesta 2024 lähtien sen alhaisen oppilasmäärän takia. Koulun jatkon edellytykselle oli 25 oppilaan raja. 

Samassa pihapiirissä toimii Kangaslammin kirjasto.

## Lähteet
Voiron

**Voiron** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 25 kilometriä Grenoblesta luoteeseen. 

Kunnan nähtävyyksiä on 1800-luvulla rakennettu pyhän Brunon kirkko (*Église Saint-Bruno*), joka on ollut vuodesta 2007 lähtien Ranskan historiallisten monumenttien listalla.

Chartreusen kellarit (*Les caves de la Chartreuse de Voiron*) on tunnettu Chartreuse liköörin valmistuspaikka.

## Lähteet

## Aiheesta muualla
Anja Nygren

**Anja Kaarina Nygren** (s. 1963) on suomalainen kulttuuriantropologi, joka toimii Helsingin yliopiston kehitystutkimuksen professorina (2016-).

Nygren opiskeli kulttuuriantropologiaa Helsingin yliopistossa. Hän valmistui filosofian maisteriksi 1988 ja filosofian tohtoriksi 1995. Hänen englannin/suomenkielinen väitöskirjansa (1995) oli otsikoitu *Forest, power and development: Costa Rican peasants in the changing environment* (suom. *Metsä, valta ja kehitys: Costa Rican maaseutuväestö muuttuvassa ympäristössään*). Hän on ollut Helsingin yliopiston ympäristöpolitiikan dosentti vuodesta 2001 ja Tampereen yliopiston poliittisen ekologian dosentti vuodesta 2004.

## Lähteet

## Aiheesta muualla
* Anja Nygren. University of Helsinki, Faculty of Social Sciences  (researchgate.net)
* Google Scholar -haku "Anja Nygren"  (scholar.google.com)
* Anja Nygren: Kehitysmaatutkimus (oman tutkimusalueen erittäin lyhyt esittely, kesto 1 min 11 s)  (youtube.com)
* Unitube: Uusien pro­fess­or­ien ter­vetuli­aislu­en­not 7.12.2016, pieni juh­las­ali, Anja Nygren / Ke­hitys­maatutkimus  (helsinki.fi)
*Ajantasa: Kultaakin kalliimpi vesi (Yle Radio Suomen ohjelma, pe 19.2.2016, kesto 51 min) (areena.yle.fi)
*Anja Nygren: Vesi ja valta (Helsingin yliopiston Studia Generalia -luento, 18.2.2016)
Robin Herd

**Robin Herd [[Brittiläisen imperiumin ritarikunta|CBE]]** (23. maaliskuuta 1939 – 5. kesäkuuta 2019) oli brittiläinen insinööri, autonsuunnittelija ja liikemies.
 

Herd kieltäytyi nuoruudessaan mahdollisuudesta pelata Worcestershiren krikettijoukkueessa ja päätyi opiskelemaan St. Peter's Collegeen, josta valmistui hyvin arvosanoin fysiikan ja tekniikan opintolinjalta. Hän liittyi RAE:hen vuonna 1961, jossa työskenteli numeerisen virtausdynamiikan osastolla Concorden yliäänikoneprojektissa.

McLaren palkkasi Herdin Formula 1 -autonsuunnitteluosastolleen vuonna 1965. Ensimmäiset McLarenin autot M2A ja M2B Herd suunnitteli käyttämällä rungon valmistusmateriaalina laminaattia muistuttavaa malliittia (), puuta ja alumiinia. Hän suunnitteli tallille myös M4B:n, M5A ja M7 sekä Can-Am -sarjassa menestyneen McLaren M6A -kilpa-auton. Vuonna 1968 hän siirtyi Cosworthille, jossa suunnitteli nelivetoisen F1-auton, joka ei koskaan kilpaillut. Vuonna 1969 hän siirtyi Frank Williamsin talliin, jossa sai tehtäväkseen muokata Williamsin hankkimaa Brabham BT26 -autoa Ford Cosworth-moottorille sopivammaksi ja jolla Piers Courage pystyisi kilpailemaan F1-sarjassa. 

Vuonna 1969 Herd perusti March Engineering -kilpatallin yhdessä Max Mosleyn, Alan Reesin ja Graham Coakerin kanssa (tallin nimi muodostui perustajien alkukirjaimista **M**osley, **A**lan **R**ees, **C**oaker ja **H**erd). Talli kilpaili F1-sarjassa vuosien 1970–1992 välisenä aikana, jossa se voitti kolme osakilpailua ja ajoi viisi paalupaikkaa. Talli menestyi myös Formula 2:issa ja Indycarissa, joista viimeisenä mainitussa tallin autoilla voitettiin Indianapolis 500-kilpailu viidesti vuosina 1983–1987. Herd myi Marchin japanilaisyritys Leyton Houselle vuonna 1989, osti Oxfordin jalkapallojoukkueen 1990–luvulla ja työskenteli energiantuotantoyrityksessä.

## Lähteet
Miila Virtanen

**Miila Virtanen** (s. 12. lokakuuta 1990 Helsinki) on suomalainen näyttelijä. Hän on näytellyt muun muassa sarjoissa *[[Tripla (televisio-ohjelma)|Tripla]]*, *[[Donna (televisiosarja)|Donna]]* ja *[[Suden hetki (televisiosarja)|Suden hetki]]* sekä elokuvissa *[[Lovemilla (elokuva)|Lovemilla]]* ja *[[Hevisaurus-elokuva]]*.

Virtanen on valmistunut teatteritaiteen maisteriksi Teatterikorkeakoulusta vuonna 2016.
__NOTOC__
## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Miila Virtanen suomalaisen teatterin Ilona-tietopankissa
* Miila Virtasen profiili Näyttelijäliiton sivuilla
Amit Bhatnagar

**Amit Bhatnagar** (s. 1976 Intia) on taustaltaan intialainen kemisti ja tutkija, joka on elokuusta 2020 lähtien työskennellyt vesienkäsittelyn professorina LUT-yliopistossa Lappeenrannassa. Tätä ennen hän toimi vesikemian professorina Itä-Suomen yliopistossa.  Hän on tutkinut muun muassa mikrolevien käyttöä jätevesien puhdistamisessa. Bhatnagar on tutkimusalallaan kansainvälisesti viitatuimpia tutkijoita.

Bhatnagar valmistui intialaisesta Chaudhary Charan Singhin yliopistosta kemistiksi vuonna 1998 (M.Sc.), ja pätevöityi edelleen filosofian tohtoriksi  kemian alalta (Ph.D. 2003) Intian arvostetuimpiin kuuluvassa teknillisessä korkeakoulussa (Indian Institute of Technology Roorkee). Hän toimi postdoc-tutkijana yliopistoissa Ruotsissa, Portugalissa, Saksassa, Suomessa, Etelä-Koreassa, Sveitsissä ja Intiassa. 

Tutkijana Bhatnagar on ahkera ja oli jo vuoteen 2021 mennessä julkaissut yli 240 vertaisarvioitua tieteellistä tutkimusartikkelia. Hän on vuodesta 2017 lähtien kuulunut suuren open access -lähestymistä käyttävän Scientific Reports -tiedejulkaisun toimitusneuvostoon, samoin Plos One -tiedejulkaisun toimitusneuvostossa. Vuonna 2018 Bhatnagar nousi arvostetulle maailman viitatuimpien tutkijoiden *2018 Highly Cited Researchers* -listalle tieteenrajat ylittävän tutkimuksen aihepiiristä, ja on pysynyt maailman viitatuimpien tutkijoiden ryhmässä myös seuraavina vuosina (2018-2021). Maailmanlaajuisesti tällä alansa viitatuimpien (siteeratuin 1 %) listalla oli kaikki aihealueet mukaan luettuna runsas 4&nbsp;000 tutkijaa 21 tieteenalalta ja noin 2&nbsp;000 tieteenrajat ylittävää tutkijaa (vuonna 2019). Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia. Vuoden 2021 viitatuimpien tutkijoiden listalla oli noin 20 Suomessa työskentelevää tieteentekijää.

## Lähteet

## Aiheesta muualla
* Amit Bhatnagar. University of Eastern Finland, Department of Environmental Science, Kuopio  (researchgate.net)
Ned Eisenberg

**Ned Eisenberg** (13. tammikuuta 1957 Bronx, New York, New York– 27. helmikuuta 2022 New York, New York) oli yhdysvaltalainen näyttelijä, joka näytteli sivurooleissa useissa elokuvissa ja televisiosarjoissa. Eisenberg valmistui Riverdale Junior High Schoolista New Yorkissa 1972 ja opiskeli sen jälkeen Manhattanilla Fiorello H. LaGuardia High School of Music & Art and Performing Arts -oppilaitoksessa näyttelijän työtä. Eisenberg oli naimisissa ja hänellä on yksi lapsi.

Hän esiintyi muiden muassa elokuvissa *[[Siviilirohkeutta]]* ja ''Last Man Standing'', sekä esitti asianajaja Kressleriä kaikkiaan 24:ssa ''Kova laki: Erikoisyksikkö'' -televisiosarjan jaksossa.

## Lähteet
Katariina Havukainen

**Mira Katariina Havukainen** (s. 20. elokuuta 1990) on suomalainen näyttelijä ja käsikirjoittaja. Hän on näytellyt useissa suomalaisissa televisiosarjoissa ja elokuvissa. Ensimmäisen pääosansa Havukainen teki syksyllä 2022 ensi-iltaan tulleessa *[[Laitapuolen hyökkääjä]]* -elokuvassa. Hän on myös käsikirjoittanut teatteriin ja televisioon, muun muassa UIT:n revyitä ja *[[Putous]]*-viihdeohjelman sketsejä.

Havukainen on valmistunut teatteritaiteen maisteriksi Tampereen yliopiston teatterityön tutkinto-ohjelmasta vuonna 2019. Havukaisen äiti on näyttelijä Riitta Havukainen ja isä fysioterapeutti Jukka Viitasaari. Roope Salminen on Havukaisen veli ja Krisse Salminen täti hänen äitinsä Riitta Havukaisen Eppu Salmisen kanssa solmiman uuden liiton kautta, vaikkakaan ei biologisesti.

## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Katariina Havukainen suomalaisen teatterin Ilona-tietopankissa
* Katariina Havukaisen profiili Näyttelijäliiton sivuilla
Matti Linnanahde

**Matti Juhani Linnanahde** (16. kesäkuuta 1949 – 24. kesäkuuta 2019) oli suomalainen toimittaja. Linnanahde työskenteli uransa aikana muun muassa Ylellä sekä SDP:ssä muun muassa puolueen poliittisen osaston päällikkönä ja *Demokraatin* edeltäjän *Uutispäivä Demarin* pääkirjoitustoimittajana. Eläkkeelle jäätyään Linnanahde muutti Turkuun ja kirjoitti kolumneja ''Demokraattiin'' ja ''Turun Sanomiin''. Linnanahde kuoli äkilliseen sairauteen 70-vuotiaana.

Hänen poikansa on radio- ja tv-juontaja Aki Linnanahde.

## Lähteet
Raimo O. Toivonen

**Raimo Olavi Toivonen** (s. 1953) on suomalaisen puhesynteesin, puheanalyysin, psykoakustiikan, puheteknologian ja digitaalisen signaalinkäsittelyn (DSP) kehittäjä.

## Teokset
* 
* 
* 
* 

## Julkaisuja
### Tieteellisiä artikkeleita
*  
* 
* 
* 
* 
* 
* 
* 
* 
* 
* 
*  

### Lehtiartikkeleita
* 
* 
* 
* 
* 
* 
* 
* 
* 
* 
* 
* 
* 
* 


Synte 2 microprocessor cards (1979).jpg|Synte 2 -puhe&shy;syntetisaattorin neljä korttia (1979).
Synte 2 for speech impaired people (1979).jpg|Puhevammaisten Synte 2 -puhe&shy;syntetisaattori (1979).
Synte 2 on the table (1979).jpg|Pöytämallinen Synte 2 -puhe&shy;syntetisaattori (1979).
Synte 2 and symbol table (1979).jpg|Synte 2 -puhe&shy;syntetisaattori yhdistettynä symboli&shy;tauluun (1979).
Synte 2 at the Invention Exhibition at the Museum Center Vapriikki in Tampere, Finland, picture 2 (6.20.2012–).jpg |Synte 2 -puhe&shy;syntetisaattori Museo&shy;keskus Vapriikin keksintö&shy;näyttelyssä Tampereella 20.6.2012.
An audio-visual computer terminal for blind programmers, picture 2 (1979).jpg|Audiovisuaalinen tietokonepääte sokeille ohjelmoijille, kuva 1 (1979).
Automatic production of spoken information material for the blind, picture 1 (1979).jpg|Automaattinen puhutun tietomateriaalin tuottaminen sokeille, kuva 1 (1979).
Automatic production of spoken information material for the blind, picture 4 (1979).jpg|Automaattinen puhutun tietomateriaalin tuottaminen sokeille, kuva 2 (1979).
Synte 3 (1982).jpg|SPL1-tutkimus&shy;puhe&shy;syntetisaattorissa käytetty PARCAS-ääni&shy;väylä&shy;kortti oikealla (1982).
Auditory spectral series from the Finnish word ui produced in 1983 at the Helsinki University of Technology with a 48-channel Bark scale filter bank.jpg|Auditorinen spektrisarja sanasta "ui" Teknillisen korkeakoulun Akustiikan laboratorion 48-kanavaisella Bark-asteikkoisella kuulon mallin mukaisella suodinpankilla (1983).
F0_analysis_(1984).jpg|Puheen F0-analyysi (1984).
Computer_Voice_Field_(1984).jpg|Puheäänikenttä (1984).


## Katso myös
*Synte 2
*Synte 3
*SPL1-tutkimuspuhesyntetisaattori
*Puheteknologian historiaa Suomessa
*Puheanalyysi
*Intelligent Speech Analyser (ISA)

## Lähteet
Silomunuaisjäkälä

**Silomunuaisjäkälä** (*Nephroma bellum*, syn. *Nephronium subtomentellum*) on munuaisjäkälien sukuun kuuluva jäkälä. Sen yläpinta on sileä ja väriltään siniharmaa tai harmaanruskea. Alapinta on keskiosista ruskea ja reunoilta vaalea. Keskiosa saattaa olla hieman karvainen. Liuskat ovat noin yhden senttimetrin leveitä ja osin limittäin kasvavia. Kotelomaljat ovat yleisiä. Jäkäläkasvustot ovat enintään 10 senttimetriä halkaisijaltaan. Kasvaa puilla, etenkin raidalla ja haavalla, mutta myös katajalla ja koivulla, varjoisilla paikoilla. Jäkälä voi kasvaa myös sammaleisilla kivillä ja kallioseinämillä. Lajia tavataan koko Suomessa. Silomunuaisjäkälä on luokiteltu Suomessa silmälläpidettäväksi. Lajin leväosakkaana toimii sinilevä (*[[Nostoc]]*).
Silomunuaisjäkälän jäkäläaineena eli sekundaarisena aineenvaihduntatuotteena esiintyy triterpenoideja kuten dolikorritsiinia (C32H54O3) ja zeoriinia (C30H52O2).

## Lähteet

## Aiheesta muualla
* Laji.fi: Silomunuaisjäkälä (''Nephroma bellum'')
* Luopioisten kasvisto: Silomunuaisjäkälä (''Nephroma bellum'')
* UniProt: Taxonomy - ''Nephroma bellum'' 
* Global Biodiversity Information Facility (GBIF): ''Nephroma bellum'' 
* Luomus: Silomunuaisjäkälä (''Nephroma bellum'')  (pdf)
* Consortium of Lichen Herbaria: ''Nephroma bellum'' 
* Italic 7.0, The Information System on Italian Lichens: ''Nephroma bellum''
Sven Dirkschneider

**Sven Dirkschneider** (s. 8. joulukuuta 1993 Pulheim, Saksa) on saksalainen rumpali, joka tunnetaan parhaiten saksalaisen heavy metal -yhtyeen U.D.O.n rumpalina. Hän on yhtyeen perustajan ja laulajan Udo Dirkschneiderin poika.

## Ura
Sven Dirkschneider kiinnostui rumpujen soitosta saatuaan U.D.O.n basistilta Fitty Wienholdilta joululahjaksi bongorummut. Hänen esikuviaan ovat Mikkey Dee (Motörhead), Nigel Glockler (Saxon), Stefan Kaufmann (Accept, U.D.O.), Ray Luzier (Korn), Scott Travis (Judas Priest) ja Neil Peart (Rush). 

Koulutukseltaan Dirkschneider on mediasuunnittelija. Ennen liittymistään U.D.O.on hän työskenteli rumputeknikkona Saxonissa sekä U.D.O.ssa. Hän sijaisti Nigel Glockleria muutamassa konsertissa tämän sairastuttua.

Dirkschneider liittyi U.D.O.oon ollessaan 21-vuotias, hän korvasi Francesco Jovinon tämän jätettyä yhtyeen vuoden 2014 lopussa. Dirkschneider soittaa yhtyeen livealbumilla LIVE – Back To The Roots – Accepted! sekä vuonna 2018 ilmestyneellä Steelfactorylla .

## Lähteet
Vincent Hognon

**Vincent Hognon** (s. 16. elokuuta 1974) on ranskalainen jalkapallovalmentaja ja entinen puolustaja. Joulukuusta 2021 lähtien hän on toiminut Grenoble Footin päävalmentajana.

## Ura

Hognon pelasi urallaan topparina. Hän edusti valtaosan urastaan kahta ranskalaisseuraa, AS Nancya ja AS Saint-Étienneä. Kasvattajaseuransa Nancyn edustusjoukkueessa Hognon debytoi kaudella 1993/94. Hän vakiinnutti pelipaikkansa kaudella 1995/96 päävalmentaja László Bölönin alaisuudessa. Hognon edusti Nancya kaikkiaan yhdeksän kautta niin liigassa kuin Ligue 2:ssakin. Kauden 2001/02 jälkeen Hognon siirtyi AS Saint-Étienneen. Hognon nousi uuden seuransa kanssa liigaan kaudeksi 2004/05. Saint-Étiennestä hän siirtyi uransa kahdeksi viimeiseksi kaudeksi OGC Niceen. Ammattilaisuransa hän lopetti kauden 2008/09 päätteeksi.

Pelaajauransa jälkeen Hognon palasi kasvattajaseuraansa AS Nancyyn, jossa toimi juniorivalmentajana vuosina 2010–2013. Tammikuussa 2013 hän nousi Patrick Gabrielin apuvalmentajaksi Nancyn edustusjoukkueen valmennustiimiin. Elokuussa 2017 Hognon nousi päävalmentajaksi, kun Pablo Correa jätti tehtävänsä.

Elokuussa 2018 Hognonin valmennusura jatkui FC Metzissa, kun hänet palkattiin Frédéric Antonettin apuvalmentajaksi. Hognon oli pelaajaurallaan pelannut Antonettin alaisuudessa Saint-Étiennessä ja Nicessä. Kausi 2018/19 päättyi Metzin osalta Ligue 2:n mestaruuteen ja nousuun pääsarjaan. Antonettin siirryttyä kauden jälkeen sivuun päävalmentajan paikalta, nousi Hognon Metzin päävalmentajaksi kesällä 2019. Koronaviruksen maaliskuussa päättämällä kaudella 2019/20 Hognon luotsasi Metzin sijalle 15 ja joukkue säilytti paikkansa liigassa. Lokakuussa 2020 Hognon sai potkut seurasta heikkojen peliesitysten vuoksi.

Joulukuussa 2021 Hognonista tuli Grenoble Footin päävalmentaja.Vincent Hognon arrive au GF38 !

## Saavutukset
### Pelaajana
* Ligue 2: 1998, 2004

## Lähteet
Rasheedat Ajibade

**Rasheedat Ajibade** (s. 8. joulukuuta 1999) on nigerialainen jalkapalloilija. Hän on pelipaikaltaan keskikenttäpelaaja. Hän pelasi Nigerian naisten maajoukkueessa vuoden 2019 MM-kilpailuissa toisen puoliajan neljännesvälieräottelussa Saksaa vastaan.

Ajibade edustaa seuratasolla norjalaista Avaldsnes IL:ää.

## Lähteet
Arto Tenhunen

**Arto Ano Tapani Tenhunen** (s. 25. toukokuuta 1959 Pieksämäki) on suomalainen yrittäjä, koulutukseltaan kauppatieteiden maisteri. Vuonna 1984 Tenhunen perusti Soprano Oyj:n, alun perin mainostoimiston, sitten koulutusyrityksen, joka nykyisin tunnetaan nimellä Wetteri Oyj, päätoimialanaan autokauppa. Sen osake on listattu Nasdaq Helsinki Oy:n pörssilistalla.

Tenhunen aloitti uransa mainostoimisto AdEnter Oy:n yhtenä perustajana vuonna 1981, jolloin hän oli opiskellut vasta vuoden verran kauppakorkeakoulussa. Toimisto kasvoi nopeasti konserniksi niin, että vuonna 1985 sillä oli jo 80 työntekijää. Mainostoiminnan lisäksi se muun muassa toi maahan luksusveneitä ja Budweiser-olutta.

Tenhusen bisneksiin 1990-luvulla kuului marjaviinin ja oluen valmistus lapsuuden kotitilalla Pieksämäellä. 2000-luvun alussa Tenhunen osti Askolasta kartanon ja kunnosti sen perheensä asunnoksi. Hän pani kiinteistön myyntiin 2020-luvun taitteessa, samoihin aikoihin kuin vetäytyi työuraltaan eläkkeelle.

## Lähteet
Ninon Abena

**Ninon Abena** (s. 5. syyskuuta 1994) on kamerunilainen jalkapalloilija. Hän on pelipaikaltaan keskikenttäpelaaja. Hän on kuulunut Kamerunin maajoukkueeseen vuosien 2015 ja 2019 maailmanmestaruuskilpailuissa. Vuoden 2015 kisoissa hän ei saanut peliaikaa mutta vuoden 2019 kisoissa hän pääsi vaihtopelaajana kentälle kahdessa ottelussa.

## Lähteet
Alexandra Takounda

**Alexandra Takounda** (s. 7. heinäkuuta 2000) on kamerunilainen jalkapalloilija. Hän on pelipaikaltaan hyökkääjä. Hän kuului Kamerunin maajoukkueeseen vuoden 2019 maailmanmestaruuskilpailuissa, joissa hän pääsi vaihtopelaajana kentälle kahdessa ottelussa.

## Lähteet
Andrei Smirnov (kitaristi)

**Andrey Smirnov** (; s. 31. joulukuuta 1983 Odintsovo, Venäjä) on venäläinen kitaristi. Hän on soittanut saksalaisessa heavy metal -yhtyeessä U.D.O.ssa. Lisäksi hän on mukana monissa venäläisissä metalliyhtyeissä ja projekteissa, kuten Everlost, the Wizard, the Epidemic, Galaxy, Flash of Aggression, Shadow Host ja Margenta.

Smirnov on ollut venäläisen heavy metal -yhtyeen Everlostin laulaja ja kitaristi vuodesta 2001 alkaen. Hän on julkaissut yhtyeen kanssa viisi albumia. Vuonna 2012 hän oli kitaristina entisten Iron Maiden laulajien Paul Di’Anno ja Blaze Bayleyn kiertueilla. Seuraavana vuonna Smirnov julkaisi sooloprojektinsa Flash Of Aggression debyyttilevyn Seed Of Hate.

Joulukuussa 2012 Smirnov liittyi U.D.O.on korvaten pitkäaikaisen kitaristin Stefan Kaufmannin. Hän on julkaissut yhtyeen kanssa kolme studioalbumia: Steelhammer (2013), Decadent (2015) ja Steelfactory (2018). 

## Diskografia
### Sooloalbumit
* 2012 – Adrenaline
* 2013 – Тонкая грань (EP)
* 2016 – Gladiator (EP)
* 2017 – Ballads
* 2021 – Samurai (single)
* 2021 – Dream It Out Loud (single)
* 2021 – Electric Gravity (TBA)
### Everlost kanssa
* 2002 – Suicidal Instincts (demo)
* 2004 – Bitterness of the Triumph
* 2006 – Noise Factory
* 2009 – Эклектика
* 2011 – Путь Непокорных
* 2012 – Плавится воздух (EP)
* 2016 – V
* 2020 – Warrior (single)
* 2020 – Supernova (single)
***Livealbumit***
* 2018 – XV Years: Live in Moscow
### [[U.D.O.]] kanssa
* 2013 – Steelhammer
* 2015 – Decadent
* 2018 – Steelfactory
* 2020 – We Are One (U.D.O. & Das Musikkorps der Bundeswehr)
***Livealbumit***
* 2014 – Steelhammer: Live from Moscow
* 2015 – Navy Metal Night (with the Marinemusikkorps Nordsee)
* 2016 – Live: Back to the Roots ***[as Dirkschneider]***
* 2017 – Live: Back to the Roots – Accepted! (Live in Brno) ***[as Dirkschneider]***
* 2021 – Live in Bulgaria 2020 (Pandemic Survival Show)
### Nebesa kanssa
* 2018 – Вперёд (single)
* 2019 – Обречённый (single)
* 2019 – Online
***Livealbumit***
* 2021 – Rock Legends: Live with Orchestra
### Эпидемия kanssa
* 2007 – Эльфийская рукопись: Сказание на все времена
* 2010 – Дорога домой
### Margenta kanssa
* 2009 – Дети Савонаролы
* 2013 – Sic Transit Gloria Mundi
### Мастер (Master) kanssa
* 2010 – VIII
### Артур Беркут (Artur Berkut) kanssa
* 2012 – Каждому своё (EP)
* 2012 – Рождественская песня (single)
### Ольви kanssa
* 2009 – Последнее небо
### Shadow Host kanssa
* 2004 – Prophecy (demo)
* 2005 – Curse of the Angeleye
### Flash of Agression kanssa
* 2013 – Seed of Hate
### Abrin kanssa
* 2016 – The Last Turn (single)
* 2017 – 1939 (single)
* 2018 – Hell On Earth
### Галактика (Galaktika) kanssa
* 2012 – Последний летний день (EP)
### Д.И.В.А. kanssa
* 2008 – Ангел света

## Lähteet
Hyundai Palisade

**Hyundai Palisade** on Hyundain vuodesta 2018 lähtien valmistama suurikokoinen crossover-tyyppinen automalli, joka korvasi Hyundai Santa Fe XL:n. Se jakaa suuren osan tekniikastaan Kia Telluriden kanssa.

Palisade esiteltiin Los Angelesin autonäyttelyssä vuoden 2018 lopulla. Bensiinimoottori on 3,8-litrainen V6 teholtaan 291 hevosvoimaa. Vaihteistona on kahdeksanportainen automaatti ja vetotavaksi on valittavissa etuveto tai neliveto. Etelä-Korean markkinoilla saatavana on myös 2,2-litrainen CRDi-dieselmoottori teholtaan 202 hevosvoimaa.
 

## Lähteet

## Aiheesta muualla
Fitty Wienhold

**Fitty Wienhold** (s. 19. heinäkuuta 1956 Ratingen, Saksa) on saksalainen basisti, joka tunnetaan parhaiten saksalaisen heavy metal -yhtyeen U.D.O.n yhtenä pitkäaikaisimmista jäsenistä. 

## Ura
Wienhold innostui musiikista jo nuorena. Hänen ensimmäinen soittimensa oli muovinen kitara, jonka hän sai kuusivuotiaana joululahjaksi. Hän on soittanut kitaran ja basson lisäksi pianoa, viulua, rumpuja ja oboeta. Hän on kertonut, ettei soittimella tai genrellä ole väliä, hän yksinkertaisesti nauttii soittamisesta.  

Wienholdin ensimmäinen yhtye oli Exitus, josta hän siirtyi pian soittamaan yhtyeessä Sin City. Wienhold soitti Sin Cityn kanssa kymmenen vuotta eri puolella Saksaa mutta yhtye ei julkaissut yhtään albumia. Vuonna 1981 hän siirtyi yhtyeeseen Bullet. Bulletin kanssa hän julkaisi levyn No Mercy vuonna 1983.

Wienhold liittyi U.D.O.on vuonna 1996 ja oli sen jäsenenä yli 22 vuotta. Hän julkaisi yhtyeen kanssa kaksitoista studioalbumia. Hän kertoi eroilmoituksessaan syksyllä 2018 ”Oltuani 22 vuotta Udon ystävä ja U.D.O.-yhtyeen basisti, biisintekijä, motivaattori ja vaikka mitä, olen päättänyt ottaa uuden suunnan elämässäni ja lähteä bändistä. En kuitenkaan jätä U.D.O.-perhettä, joka on paljon enemmän kuin vain bisnestä. Olen käytettävissä, kun tarvitaan – säveltäjänä, ystävänä, neuvonantajana, minä vaan”.

## Lähteet
Kia Telluride

**Kia Telluride** on Kia Motorsin vuodesta 2019 lähtien Pohjois-Amerikan markkinoille valmistama suurikokoinen crossover-tyyppinen automalli, joka korvasi Kia Mohaven. Se jakaa suuren osan tekniikastaan Hyundai Palisaden kanssa.

Telluride esiteltiin Detroitin autonäyttelyssä tammikuussa 2019. Ainoa moottorivaihtoehto on 3,8-litrainen V6 teholtaan 291 hevosvoimaa. Vaihteistona on kahdeksanportainen automaatti ja vetotavaksi on valittavissa etuveto tai neliveto.

Kia Telluride voitti World Car of the Year -palkinnon vuonna 2020. 

## Lähteet

## Aiheesta muualla
Charlène Meyong

**Charlène Meyong** (s. 19. marraskuuta 1998) on kamerunilainen jalkapalloilija. Hän on pelipaikaltaan keskikenttäpelaaja. Hän kuului Kamerunin maajoukkueeseen vuoden 2019 maailmanmestaruuskilpailuissa ja pääsi vaihtopelaajana kentälle kahdessa alkulohko-ottelussa.

Meyong edustaa kotimaassaan Louves Minproff -seuraa ja on joukkueen kapteeni.

## Lähteet
Mathias Dieth

**Mathias Dieth** (s. 1964 Ulm, Saksa) on saksalainen kitaristi, joka tunnetaan parhaiten työstään saksalaisessa heavy metal -yhtyeessä U.D.O.ssa. Ennen U.D.O.n liittymistä hän soitti yhtyeissä Sinner ja Gravestone. 

## Ura
Dieth aloitti kitaransoiton vuonna 1983 perustetussa heavy metal -yhtyeessä Gravestone. Yhtye teki Diethin kanssa kaksi studioalbumia, Victim of Chains (1984) ja Back to Attack (1985). Yhtye on palasi pitkältä tauolta Diethin kanssa vuonna 2019, ja esiintyi Rock in (Iller) Zell -festivaalilla 21.6.2019. 

Dieth liittyi saksalaiseen heavy metal -yhtyeeseen Sinner vuonna 1986 kun kitaristi Herman Frank lähti yhtyeestä. Dieth soitti yhtyeen albumilla Comin' Out Fighting (1986).  

Seuraavana vuonna hän liittyi entisen Accept-laulajan Udo Dirkschneiderin perustamaan yhtyeeseen nimeltä U.D.O.. Dieth jullkaisi yhtyeen kanssa neljä albumia: Animal House (1988), Mean Machine (1989), Faceless World (1990) ja Timebomb (1991). Dirkschneiderin palatessa Acceptiin, yhtye jäi tauolle ja Dieth lopetti ammattimaisen muusikon uran ja alkoi opiskella lakia. 

Dieth osallistui Udo Dirkschneiderin kokoamaan projektiin DATOG, Dirkschneider & The Old Gang yhdessä  basisti Peter Baltesin ja kitaristi Stefan Kaufmannin kanssa. Kokoonpano teki singlen "*Where The Angels Fly"* vuonna 2020 ja kolmen kappaleen EP-levyn Arising vuonna 2021*.* 

## Lähteet
Henriette Akaba

**Henriette Akaba** (s. 7. kesäkuuta 1992) on kamerunilainen jalkapalloilija. Hän on pelipaikaltaan hyökkääjä. Hän on kuulunut Kamerunin maajoukkueeseen vuosien 2015 ja 2019 maailmanmestaruuskilpailuissa. Vuoden 2015 kisoissa hän pääsi vaihtopelaajana kentälle kolmessa ja vuonna 2019 kahdessa ottelussa.

## Lähteet

## Aiheesta muualla